**PREVÁDZKOVÝ PORIADOK PARKOVISKA V OC PROMENADA**

1. Parkovanie v OC PROMENADA t. j. v podzemnom parkovisku, parkovacom dome a na streche je pre návštevníkov spoplatňované nasledovne:

**• počas pracovných dní - prvé 3 hodiny počas kalendárneho dňa zdarma, potom každá ďalšia začatá hodina 2,-€ vrátane DPH počas kalendárneho dňa**

 **• počas víkendov a sviatkov - prvých 6 hodín počas kalendárneho dňa zdarma, potom každá ďalšia začatá hodina 2,-€ vrátane DPH počas kalendárneho dňa**

2. Doba parkovania pre jedno vozidlo sa v rámci jedného kalendárneho dňa sčítava, teda do výslednej ceny sa zarátava trvanie všetkých návštev obchodného centra. Úhradou parkovného nevzniká nárok na bezplatné parkovanie počas zvyšnej časti kalendárneho dňa a služba sa pokladá za dodanú. Opätovným vjazdom do parkoviska sa zakladá dodanie novej služby.

**V prípade opustenia parkovacích priestorov na dobu minimálne 3 hodiny sú opätovne prvé 3 hodiny parkovania zdarma počas pracovných dní (resp. 6 hodín počas víkendov alebo sviatkov).**

4. Doba parkovania je evidovaná prostredníctvom parkovacieho lístka, ktorý vodič dostane pri vjazde do parkoviska.

5. V prípade straty lístka zaplatí vodič za vydanie duplikátu parkovacieho lístka sumu 2,- € pri vydaní na infopulte – len v čase medzi 9.00 – 21.00h, ak systém eviduje ŠPZ vozidla a za vydanie duplikátu parkovacieho lístka sumu 25,-€ v prípade, ak systém neeviduje ŠPZ vozidla a v prípade vydania duplikátu parkovacieho lístka v automatickej pokladni – nonstop.

6. Úhrada poplatku za parkovanie sa vykonáva pred výjazdom z parkoviska OC PROMENADA. Úhradu je možné vykonať použitím parkovacieho lístka prostredníctvom 5 automatických registračných pokladní umiestnených v priestoroch OC PROMENADA. Zároveň je možné využiť bezkontaktnú platbu dostupnú na výjazdových stojanoch.

7. V prípade, že požadujete doklad o zaplatení, zvoľte túto možnosť v automatickej pokladni.

8. Vodič je povinný opustiť parkovisko do 15 minút od zaplatenia parkovného. V prípade, že tak neurobí a automatická výjazdová závora mu neumožní odjazd, je povinný sa opätovne odobrať k automatickej pokladni a doplatiť vzniknutý nedoplatok.

9. Pri problémoch spojených s platením alebo parkovaním je možné komunikovať s obsluhou parkoviska prostredníctvom komunikátora, ktorý je umiestnený na každom vjazdovom a výjazdovom stojane a na každej pokladni.

10. Zákaz parkovať na streche v čase od 24.00 hod do 07.00 hod;

11. Zákaz parkovania v parkovacom dome, na streche a podzemnom parkovisku mimo vyhradených miest na parkovanie;

12. Povinnosť na parkovisku rešpektovať miesta vyhradené pre telesne postihnutých návštevníkov;

13. Fajčenie a manipulovanie s otvoreným ohňom je vo všetkých parkovacích zónach zakázané.

14. Parkovanie vozidiel s pohonom LPG je na parkovisku zakázané. Vo všetkých parkovacích zónach je zakázaný vjazd s prívesným vozíkom.

15. Maximálna povolená rýchlosť vozidiel vo všetkých parkovacích zónach je 20km/h.

16. Vjazd vo všetkých parkovacích zónach je povolený len vozidlám s maximálnou výškou do 210 cm, v prípade, ak sa v parkovacích zónach nachádzajú lokálne miesta s nižšou výškou, sú zreteľne označené.

17. Vodiči sú povinní neobmedzovať ostatné vozidlá pri vjazdoch a výjazdoch.

18. Vo všetkých parkovacích zónach je zakázané bezdôvodne používať klaksón.

19. Vodič vozidla (a spolucestujúci) sa nemôžu zbytočne a neopodstatnene zdržiavať v priestoroch parkoviska.

20. Chodcom je zakázané zdržiavať sa v priestoroch vjazdov a výjazdov z parkovacích zón, ako aj v priestoroch celého podzemného parkoviska a aj v priestoroch parkovacieho domu.

21. Vo všetkých parkovacích zónach je zakázané odstavovať nepojazdné vozidlá alebo vozidlá inak nespôsobilé jazdy.

22. Vo všetkých parkovacích zónach je zakázané nechávať zbytočne či neopodstatnene zapnutý motor.

23. Majiteľ/vodič vozidla je zodpovedný za všetky škody spôsobené svojím vozidlom na zdraví a majetku. Vznik takejto škody je povinný bez zbytočného odkladu oznámiť poškodenej osobe a prevádzkovateľovi verejného parkoviska.

24. Návštevníci sú povinní udržiavať čistotu a poriadok vo všetkých parkovacích zónach OC PROMENADA.

25. Návštevníci sú povinní parkovať len na vyznačených parkovacích plochách.

26. Vo všetkých parkovacích zónach platia všeobecne platné pravidlá cestnej premávky.

27. Priestory vo všetkých parkovacích zónach OC PROMENADA sú snímané priemyselnými kamerami. Návštevník parkoviska vstupom do priestorov parkoviska dáva súhlas s vyhotovením a použitím záznamu z priemyselnej kamery.

28. Parkovacie zóny OC PROMENADA nie sú strážené a prevádzkovateľ nezodpovedá za škody spôsobené na vozidlách zaparkovaných na ktorejkoľvek z parkovacích zón a za škody na veciach umiestnených vo vozidlách zaparkovaných na ktorejkoľvek z parkovacích zón.

29. Pri odchode od zaparkovaného vozidla sú návštevníci povinní ho riadne uzamknúť a zabezpečiť bezpečnostným zariadením, pokiaľ je súčasťou vozidla. Návštevníci sú tiež povinní neponechávať cenné veci (napr. notebook, mobil atď.) na viditeľných miestach vo vnútri zaparkovaných vozidiel. Prevádzkovateľ nezodpovedá za stratu, odcudzenie či akékoľvek poškodenie týchto vecí.

30. Parkovanie pre motocykle je v parkovisku bezplatné. Pri vjazde vodič motorky zazvoní na komunikátor na parkovacej rampe, počká na reakciu parkovacej služby, ktorá mu rampu otvorí. Pri výjazde je potrebné zopakovať rovnaký postup.

31. Parkovanie pre motocykle je v parkovacích zónach na to určených zdarma neobmedzene, nie však dlhodobo. Za dlhodobé parkovanie sa považuje odstavenie vozidla na parkovisku na dobu dlhšiu ako 24 hodín.

32. PRIESTOR JE MONITOROVANÝ KAMEROVÝM SYSTÉMOM za účelom zaistenia bezpečnosti, ochrany života, zdravia a majetku. Viac informácií nájdete na webe [www.promenadanitra.sk](http://www.promenadanitra.sk) alebo telefónnom čísle 037 / 2000 015